דורית שילה

דורית שילה (נולדה דורית שוילי ב-27 באוגוסט 1969) היא מתרגמת, סופרת, עורכת, מבקרת, וחוקרת ספרות ישראלית. ב-12 באוגוסט 2020, הוענקה לשילה אזרחות צרפתית עבור "תרומתה להפצת התרבות הצרפתית בישראל".

== ביוגרפיה ==
שילה היא ילידת תל אביב. אמה נולדה בבוקרשט להורים ניצולי שואה ואביה נולד בירושלים בשכונת שיח ג'ארח למשפחה ממוצא סורי וגרוזיני. כשהייתה בת עשר שינו הוריה את שם משפחתם משוילי לשילה. שילה בוגרת בית הספר תיכון חדש במגמת היסטוריה וקולנוע. את שירותה הצבאי עשתה בחיל החינוך כצלמת ועורכת סרטי וידאו. ב-1996 הייתה ממקימי הארגון ההומניטרי "אקיליבר" - ישראל, שהפך שנתיים לאחר מכן לארגון לתת. ניהלה את הנסיעה ההומניטרית הראשונה של הארגון לקרואטיה בתום מלחמת האזרחים ביוגוסלביה לשעבר. בין השנים 1996–2011 התגוררה בצרפת, כתבה שם את עבודת הדוקטורט שלה ולימדה באוניברסיטאות שונות, בהן אקול נורמל סופרייר בליון.

לשילה תואר ראשון בהיסטוריה כללית מאוניברסיטת תל אביב, תואר שני בהיסטוריה מודרנית מאוניברסיטת הסורבון ותואר דוקטור בספרות (בהצטיינות יתרה) מאוניברסיטת אינלקו שבפריז.

כיום משמשת כמתרגמת של שגרירות צרפת בישראל, מרצה לספרות צרפתית ולתרגום בתוכנית לתרבות צרפת באוניברסיטת תל אביב ובהמכון הצרפתי בתל אביב, וחברת סגל באוניברסיטת הקיץ לשפות עתיקות של אוניברסיטת לוזאן, המתקיימת כל שנה באוניברסיטה הבינלאומית בוונציה. שילה מלמדת שם עברית מקראית ותרגום.

בשנת 2017 הקימה עם חברותיה לקבוצת "תיקון" את המוסך, כתב עת מקוון לספרות. שילה חברה בהנהלת עמותת כתב העת לספרות הו!.

== יצירתה ==
סיפורים פרי עטה ראו אור במוספים וכתבי עת ספרותיים כגון "תרבות וספרות", "הו!", "מעבורת", "פטל", "אלכסון". ספר הביכורים שלה, "אחרי הספירה", ראה אור בשנת 2020 בהוצאת פרדס וזכה לתמיכת קרן רבינוביץ לאמנויות תל אביב ומשרד התרבות, ולפרס קרן י.ל. גולדברג לתרבות וספרות לספר ביכורים. "אחרי הספירה" גם זכה בפרס ספר הפרוזה הישראלי ע״ש ז׳קלין כהנוב לשנת 2023, מטעם המכון למחשבה ישראלית.

שילה כתבה לאורך השנים ביקורות ספרות ומסות וערכה ראיונות עם אנשי ספרות מעל בימות שונות, ביניהן מוסף "ספרים" של עיתון "הארץ", "ידיעות אחרונות", כתב העת "הו!" "עיתון 77" ו"המוסך".

בשנת 2017 ראה אור תרגומה לספר "חיבוק גדול" מאת רומן גארי (אמיל אז'אר) בהוצאת עם עובד.

בספטמבר 2023 ראה אור תרגומה לרב המכר "להתראות שם למעלה" מאת פייר למטר בהוצאת בבל.

==חיים אישיים==
שילה היא בת זוגו של הפילוסוף תדהר ניר ומתגוררת ביפו.

== פעילות חברתית ==
ב-1996 הייתה ממקימי הארגון ההומניטרי "אקיליבר" - ישראל, שהפך שנתיים לאחר מכן לארגון לתת. ניהלה את הנסיעה ההומניטרית הראשונה של הארגון לקרואטיה בתום מלחמת האזרחים ביוגוסלביה לשעבר.

בין השנים 2015-2018, לימדה עברית בהתנדבות ילדים של מבקשי מקלט בדרום תל אביב, במסגרת פעילותה של עמותת אליפלט - אזרחים למען ילדי פליטים.

במאי 2021, בעקבות המהומות בישראל והמצור שהוטל על ערים מעורבות בימי מבצע שומר החומות, ארגנה שילה מבצע קניות נרחב ברחוב יפת ביפו על מנת לתמוך בבתי המסחר המקומיים. במהלך ימי המבצע, הקימה שילה מערך משלוחים מיפו לתל אביב ונאספו 10,000 שקלים לקניית מוצרי יסוד אשר נתרמו לעמותות רווחה<ref>שלמה מירב, "אגיש גם פרח, מבצע קניות אצל בעלי העסקים ביפת", ידיעות אחרונות (תל אביב),21 במאי 2021</ref>.

== מכתביה ==
* 
* 
* 
* "[https://moznaeem.com/%d7%94%d7%96%d7%a8-%d7%93%d7%95%d7%a8%d7%99%d7%aa-%d7%a9%d7%99%d7%9c%d7%94/?fbclid=IwAR1G1VXwyFqfYBd7jfeHghM0VfdAJcGp32Dz3yT5nVIkupDxHWcUbKTsYSc הזר", סיפור מאת דורית שילה], מאזניים, מרץ 2021.
* .
* 
* אלכסון, [https://alaxon.co.il/reading/נובמבר/ הסיפור "נובמבר"], מאת דורית שילה, 1 בפברואר 2018.
* , פורסם לראשונה בכתב העת "הו!", גיליון 15.
* "[https://library.osu.edu/projects/hebrew-lexicon/99995-files/99995019/99995019-2014/99995019-375-376-38.pdf הסיפור הקצר מאריך ימים]", מסה מאת דורית שילה, עיתון 77, גיליון 6–375, מאי-יוני 2014

== קישורים חיצוניים ==

* .
* .
* 

=== ראיונות ===
* עומר שרביט, [https://www.zman.co.il/492875/ אוניברסיטת ת"א תצמצם עשרות משרות וקורסים במדעי הרוח, ראיון עם ד"ר דורית שילה], זמן ישראל, 5 ביוני 2024.
* Alexandre Gilbert, [https://blogs.timesofisrael.com/suicide-a-taboo-that-subverts-israels-core/?fbclid=IwAR3abtobQQ_nBwEop7MdFw87t2V44OS8hazB4BZXbcup2UPa51RAlDyRepg Suicide, a Taboo That Subverts Israël’s Core], The Times of Israel, 15 May 2024
* גואל פינטו מראיין את דורית שילה [https://omny.fm/shows/gam-ken-tarbut/d8099b1d-a0bc-433f-9716-b07b009a69f4 על הספר "להתראות שם למעלה"], בתוכנית "גם כן תרבות", כאן תרבות, 12 בספטמבר 2023.
* דפנה לוי, [https://anchor.fm/daphna-lewy/episodes/51-e1o8iku ראיון אישי עם דורית שילה בפודקאסט ״על החיים ועל המוות״], 23 בספטמבר 2022.
* 

*[https://www.kan.org.il/Podcast/item.aspx?pid=18614 ליסה פרץ משוחחת עם דורית שילה], הסכת בכאן תרבות, 4 באוקטובר 2020.
*"ראש בראש", [https://www.e-vrit.co.il/AuthorInterviewItem/151/דורית_שילה ריאיון באתר "עברית"], על הספר "אחרי הספירה".
*[https://www.kan.org.il/radio/program.aspx/?progId=1108&page=25 ריאיון עם גואל פינטו] על "המוסך", "גם כן תרבות", החל מדקה 1:06:57, 28 באוגוסט 2018.
*[https://korebasfarim.com/2017/11/21/dorit-shiloh/ שאלון המתרגמים בבלוג "קורא בספרים"], על תרגום הספר "חיבוק גדול", מאת רומן גארי, 21 בנובמבר 2017.
* 
* .

=== ביקורות ===
* 
* 
* שלומציון קינן, [https://moznaeem.com/כל-החשבון-עוד-לא-נגמר-על-אחרי-הספירה-מא/ על "אחרי הספירה"], מאזניים, גיליון 04, אוגוסט 2020
* .
* מיכל בן-נפתלי, [https://www.reviewbooks.co.il/single-post/החירות-הקומית-של-דורית-שילה-על-קובץ-הסיפורים-אחרי-הספירה החירות הקומית של דורית שילה], על הספר "אחרי הספירה", אודות, 2 בנובמבר 2020.
* רבקה מיכאלי, [https://103fm.maariv.co.il/programs/media.aspx?ZrqvnVq=HEGKKK&c41t4nzVQ=FG על "חיבוק גדול"], רדיו ללא הפסקה, 21 בנובמבר 2017.

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:עורכות ספרותיות ישראליות
קטגוריה:חיילי חיל החינוך והנוער
קטגוריה:יפו: אישים
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1969
קטגוריה:ישראלים שנולדו ב-1969